stanford-oval/wikipedia huggingface dataset:
Oskari Huttu
Ura > Elokuva

Huttu aloitti elokuvatuottajaopinnot Taideteollisen korkeakoulun elokuva- ja lavastustaiteen laitoksella 2002. Hän on suorittanut kansainvälisen EAVE-tuottajakoulutuksen.
Huttu on toistaiseksi tuottanut eniten pitkiä elokuvateatterielokuvia Bronson club -tuotantoyhtiölle ja Bronsonin ostaneelle Solar Filmsille.
Ensimmäinen Hutun tuottama elokuva oli Bronsonille yhdessä Jesse Fryckmanin kanssa tuotettu dokumenttielokuva Reindeerspotting – pako Joulumaasta (2010). Joonas Neuvosen ohjaamasta elokuvasta tuli dokumenttielokuvaksi ja K18-ikärajasta huolimatta poikkeuksellisen katsottu elokuvateattereissa. Se sai teatterilevityksessä yli 63 000 katsojaa. Elokuva sai tiedonjulkistamisen valtionpalkinnon.
Solar Filmsille tuotettu Kesäkaverit (2014) oli ehdolla neljässä Jussi-palkintokategoriassa: paras elokuva, paras naispääosa (Anna Paavilainen), paras naissivuosa (Minka Kuustonen) ja paras käsikirjoitus (Juuli Niemi).
Hutun suurimman yleisömenestyksen on tuonut Solar Filmsille tuotettu tanskalaisen Klassefesten-elokuvan uusintafilmatisointi. Yhdessä Jesse Fryckmanin kanssa tuotettu Luokkakokous (2015) sai yli puolimiljoonaa katsojaa. Luokkakokous on edelleen Suomen 13. katsotuin kotimainen elokuva.
2016 Huttu lähti käynnistämään Lucy Loves Stories -tuotantoyhtiön fiktioon keskittyvää tytäryhtiötä Lucy Loves Dramaa. Yhtiön ensimmäinen tv-sarja oli Mieheni vaimo. Yhtiön ensimmäinen pitkä elokuva on syksyllä 2023 ensi-illan saava Valoa valoa valoa.
Ura > Musiikki

Huttu toimi nuorena aktiivisesti Ilosaarirockia järjestävässä Joensuun Popmuusikoissa. Hän oli mm. yhdistyksen hallituksen jäsen. Huttu oli jäsenenä 1990-luvulta 2000-luvun alkuun toimineessa Oscar H.O.T. Quartet -bändissä. Yhtye teki kaksi levyä ja keikkaili mm. Keski-Euroopassa.
Valikoitu filmografia

Reindeerspotting - pako joulumaasta (dokumenttielokuva, 2010)
Robin (dokumenttielokuva, 2012)
Kulman pojat (2012)
Kesäkaverit (2014)
Luokkakokous (2015)
Mieheni vaimo (tv-sarja, 2022)
Valoa valoa valoa (2023)
Alma – Life Must Be Beautiful (dokumenttielokuva, 2024)
Utö (tv-sarja, 2024)
Ay

Ay (joskus myös Eje) oli Egyptin Uuden valtakunnan 18. dynastian toiseksi viimeinen faarao. Hän hallitsi vuosina 1327–1323 eaa.
Ay ei ollut kuninkaallista sukua. Hänen oletetaan olleen joko Akhenatenin päävaimon Nefertitin isä tai mahdollisesti Amenhotep III:n päävaimon Tiyn veli tai velipuoli (Akhenatenin eno). Ay nai Tutankhamonin lesken Ankhesenpaatenin (myöhemmin Ankhesenpaamen) vahvistaakseen asemaansa tämän seuraajana.
Ay oli varsin korkeassa asemassa Akhenatenin hallituskaudella ja hän tukikin avoimesti Atonia ainakin niin kauan kuin Akhenaten oli elossa. Tutankhamonin noustua valtaan Ay avusti häntä hallinnollisissa asioissa yhdessä Horemhebin kanssa. Ayn uskotaan ohjailleen Tutankhamonia haluamaansa suuntaan, käyttäen hyväksi pojan nuorta ikää. Tutankhamonin kuoltua nuorena, visiirinä toiminut Ay julistautui faaraoksi. Ei ole tiedossa miten hän onnistui vakuuttamaan papistolle ja hoville olevansa laillinen perillinen. Todennäköisesti hän vetosi korkeaan asemaansa Akhenatenin ja Tutankhamonin hallintokausilla. Hän oli saattanut mahdollisesti myös toimia Tutankhamonin kanssahallitsijana.
Ay hallitsi vain neljä vuotta, mutta sinä aikana hän ehti viimeistellä Tutankhamonin hallituskaudella aloittamansa Egyptin alkuperäisuskonnon palauttamisen. Tästä huolimatta häntä seurannut faarao Horemheb katsoi hänen kuuluneen kerettiläiskuninkaisiin ja pyyhki hänet hallitsijaluettelosta Akhenatenin ja Tutankhamonin mukana.
Aylla oli ainakin kaksi hautaa joista toinen sijaitsi Akhetatenissa (nykyään Tell el-Amarna). Tätä hautaa ei kuitenkaan koskaan tehty loppuun eikä sinne haudattu ketään. Ay haudattiin toiseen hautaansa Kuninkaiden laakson länsiosassa (KV23).
| 0 | 1 | 2 |
| --- | --- | --- |
| Edeltäjä: Tutankhamon | Egyptin faarao 18. dynastia | Seuraaja: Horemheb |
Szumsko-Kolonia

| Szumsko-Kolonia |
| --- | --- |
 Tienvarsiristi
 Szumsko-Kolonia
 Koordinaatit: 50°42′24″N, 21°06′08″E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Raków
Väkiluku (2011):  169
SIMC:  0266123
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Szumsko-Kolonia on kylä Rakówin kunnassa Puolassa. Kylän väkiluku oli 169 vuoden 2011 väestönlaskennassa. Asukkaista 45 prosenttia oli naispuolisia ja 55 miespuolisia. Alle 18-vuotiaat muodostivat 12,4 prosenttia kylän väestöstä, työikäiset 67,5 prosenttia ja eläkeläiset 20,1 prosenttia. Rakówin kunnan asukkaista 2,9 prosenttia asuu Szumsko-Koloniassa.
Berliinin elokuvajuhlat

Berlinale Palast elokuvajuhlien aikaan 2007
Berliinin elokuvajuhlat eli Berlinale (saks. Internationale Filmfestspiele Berlin, engl. Berlin International Film Festival) on Berliinissä järjestettävä kansainvälinen elokuvajuhla. Berliinin elokuvajuhlia on järjestetty vuodesta 1951 lähtien. Festivaali on järjestetty vuodesta 1978 lähtien tavallisesti helmikuussa tai maaliskuun alussa (aiemmin kesä-heinäkuussa).
Monikansallisesti koostuva tuomaristo palkitsee Kultaisella ja Hopeisella karhulla vuoden parhaat elokuvat. Karhu symboloi Berliinin kaupungin tunnusta karhua.
Generation-kilpailun sarjoissa GenerationKplus ja Generation 14plus pääpalkinto on Kristallikarhu (Gläserner Bär).
Vuodesta 2000 tapahtuma on järjestetty Berlinale Palastiksi juhlien ajaksi nimetyssä Theater am Potsdamer Platzissa.
Sarjat > Kultainen karhu

Paras elokuva
Elämäntyöpalkinto
Sarjat > Hopeinen karhu

Großer Preis der Jury (Tuomariston palkinto)
Paras ohjaaja
Paras näyttelijä
Paras naisnäyttelijä
Paras musiikki
Herausragende künstlerische Leistung
Kino International
Cubix Kino
Delphi Filmpalast
Wim Wenders
Sharon Stone
Aiheesta muualla

Kuvia tai muita tiedostoja aiheesta Berliinin elokuvajuhlat Wikimedia Commonsissa
Virallinen sivusto (englanniksi) (saksaksi)
Grin and bear it... Berlin-Life.com. (englanniksi)
Can Cannes Compete? Because Berlin Means Business UKfilm.org. Arkistoitu 16.6.2006. Viitattu 7.6.2006. (englanniksi)
Berliinin elokuvajuhlat Ylen Elävässä arkistossa
Raków

Rakówin kunnan vaakuna.
Raków on kunta Kielcen piirikunnassa Świętokrzyskien voivodikunnassa Puolassa. Sen hallintokeskus on Rakówin kylä.
Vuoden 2019 arvion mukaan kunnassa asui 5 595 asukasta. Asukkaista 17,1 prosenttia oli 0–17-vuotiaita, 63,5 prosenttia 18–64-vuotiaita ja 19,4 prosenttia yli 64-vuotiaita. Kunnan pinta-ala on 191 neliökilometriä.
Rakówin kunnan kylät ovat Bardo, Celiny, Chańcza, Dębno, Drogowle, Głuchów-Lasy, Jamno, Korzenno, Koziel, Lipiny, Mędrów, Nowa Huta, Ociesęki, Pągowiec, Papiernia, Pułaczów, Radostów, Raków, Rakówka, Rembów, Smyków, Stary Głuchów, Szumsko, Szumsko-Kolonia, Wola Wąkopna, Wólka Pokłonna, Zalesie ja Życiny.
Langestrandin kirkko

| Langestrandin kirkko Langestrand kirke |
| --- | --- |
 Kirkko vuonna 2006.
Sijainti:  Larvik, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1818
Suunnittelija:  Hans Christian Lind
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Langestrandin kirkko (norj. Langestrand kirke) on Larvikin kunnassa Norjassa sijaitseva kahdeksankulmainen puukirkko vuodelta 1818.
Aiheesta muualla

Kuvia tai muita tiedostoja aiheesta Langestrandin kirkko Wikimedia Commonsissa
Kalamotó

| Kalamotó Καλαμωτό |
| --- | --- |
 Kalamotó
 Koordinaatit: 40°33′22″N, 23°22′25″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Lagkadás
Hallinto:  
 – Asutustyyppi:  kylä
 – Kallikrates-koodi:  0709040301
Väkiluku (2021):  398
Aikavyöhyke:  UTC+2
 – Kesäaika:  UTC+3
Postinumero:  570 12
Kalamotó (kreik. Καλαμωτό, kath.kreik. Καλαμωτόν, Kalamotón) on Kreikan kylä, joka kuuluu hallinnollisesti Lagkadásin kuntaan, Thessalonikin alueyksikköön ja Keski-Makedonian alueeseen. Kylän väkiluku on 398 (2021).
Kalamotón kylä sijaitsee Chalkidikín niemimaan pohjoisissa sisäosissa noin 49 kilometriä itäkaakkoon Thessalonikista. Se on osa Néa Kallíndoian kyläyhdyskuntaa. Antiikin ajan Kalindoian kaupunki sijaitsi nykyisen kylän lähellä. Kylässä toimii luonnonhistoriallinen museo.
Flogitá

| Flogitá Φλογητά |
| --- | --- |
 Rantaa Flogitán kylässä.
 Flogitá
 Koordinaatit: 40°15′35″N, 23°13′11″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Néa Propontída
Hallinto:  
 – Asutustyyppi:  kylä
 – Kallikrates-koodi:  1304010901
Korkeus:  30 m
Väkiluku (2021):  1 595
Aikavyöhyke:  UTC+2
 – Kesäaika:  UTC+3
Postinumero:  632 00
Flogitá (kreik. Φλογητά) eli Néa Flogitá (Νέα Φλογητά) on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 595 (2021).
Flogitán tai Néa Flogitán (”Uusi Flogitá") kylä sijaitsee Chalkidikín niemimaan lounaisrannikolla Thermaïkóslahden rannalla noin 31 kilometriä lounaaseen Polýgyroksesta ja noin 56 kilometriä eteläkaakkoon Thessalonikista. Flogitá muodostaa oman kyläyhdyskuntansa (Δημοτική Κοινότητα Φλογητών, Dimotikí Koinótita Flogitón), johon ei kuulu muita asutuksia.
Kylä on syntynyt 1920-luvulla Kappadokian Flogitásta eli Floïtásta (Φλογητά, Φλοϊτά, nyk. Suvermez) Kreikan ja Turkin väestönvaihdon myötä tulleiden evakkojen asutuksena. Nykyisin turismi on noussut merkittäväksi elinkeinoksi maanviljelyn ohelle. Kylässä on pitkä ranta, joka on jatkoa viereisen Néa Plágian rannalle.
Jiri Nissinen

| Henkilötiedot |
| --- | --- | --- | --- |
Syntymäaika: 30. toukokuuta 1997 (ikä 27)
Syntymäpaikka: Sonkajärvi, Suomi
Pelipaikka: laitapuolustaja
Pituus: 180 cm
Seura
Seura: IFK Mariehamn
Pelinumero: 28
Junioriseurat
2009–2013: PK-37
2014–2016: KuPS
Seurat
| Vuodet | Seura | O | (M) |
| 2013 | PK-37 | 12 | (0) |
| 2016–2021 | KuPS | 42 | (1) |
| 2016–2020 | → SC KuFu-98 | 45 | (0) |
| 2021 | → IFK Mariehamn (laina) | 11 | (0) |
| 2021 | → VPS (laina) | 9 | (0) |
| 2022– | IFK Mariehamn | 65 | (0) |
| Yhteensä | Yhteensä | 184 | (1) |
Maajoukkue
| 2018 | Suomi U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 15. lokakuuta 2024.  Maajoukkueuran tilastot päivitetty 28. tammikuuta 2022.
Jiri Nissinen (s.  30. toukokuuta 1997 Sonkajärvi) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan laitapuolustaja ja keskikenttäpelaaja.
Nissinen nousi Kuopion Palloseuran edustusjoukkueeseen kaudella 2017. Hän on pelannut vuoteen 2020 mennessä kahdeksan Veikkausliigakautta ja 43 ottelua KuPS:ssa tehden 1 maalin. Ensiesiintymisen Veikkausliigassa hän teki 18. kesäkuuta 2017 hyvällä suorituksella. Kaudella 2018 hän ei pystynyt loukkaantumisen vuoksi juurikaan pelaamaan. Hän on pelannut merkittävän osan urastaan Kakkosessa yhteistyöseura SC KuFu-98:ssa. Kaudeksi 2021 Nissinen teki sopimuksen KuPS:n kanssa, mutta hän siirtyi lainalle ensin IFK Mariehamniin ja sen jälkeen Ykkösessä pelaneeseen VPS:ään
Kauden alussa 23. maaliskuuta 2018 hän pelasi ensimmäisen maaottelunsa Suomen U21-joukkueessa Liettuaa vastaan.
Jiri Nissinen on pelannut kahdeksan kautta ja 118 ottelua Veikkausliigaa KuPS:n ja IFK Mariehamnin riveissä.
Saavutukset

Veikkausliiga:
Suomen mestaruus: 2019
Suomen mestaruushopeaa: 2017
Suomen mestaruuspronssia: 2018 ja 2020
Lákkoma

| Lákkoma Λάκκωμα |
| --- | --- |
 Lákkoma
 Koordinaatit: 40°23′24″N, 23°3′17″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Néa Propontída
Hallinto:  
 – Asutustyyppi:  kylä
 – Kallikrates-koodi:  1304020301
Korkeus:  100 m
Väkiluku (2021):  1 094
Aikavyöhyke:  UTC+2
 – Kesäaika:  UTC+3
Postinumero:  630 80
Lákkoma (kreik. Λάκκωμα) on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 094 (2021).
Lákkoman kylä sijaitsee Chalkidikín niemimaan läntisissä sisäosissa noin 54 kilometriä länteen Polýgyroksesta, noin 33 kilometriä eteläkaakkoon Thessalonikista ja noin 6,5 kilometriä sisämaahan niemimaan länsirannikosta eli Thermaïkóslahden rannasta. Se on rakennettu noin 100 metrin korkeuteen merenpinnasta laskettuna. Lákkoma muodostaa oman kyläyhdyskuntansa (Δημοτική Κοινότητα Λακκώματος, Dimotikí Koinótita Lakkómatos), johon ei kuulu muita asutuksia.
Antiikin ajan Kissoksen kaupunki sijoitetaan nykyisen Lákkoman tienoille. Nykyinen kylä on syntynyt 1920-luvulla Traakiasta ja Mustanmeren alueelta Kreikan ja Turkin väestönvaihdon myötä tulleiden evakkojen asutuksena. Sen pääelinkeino on maanviljely. Kylässä on bysanttilaisaikainen Profeetta Elian (Profítis Ilías) kirkko.
Svarstadin kirkko

| Svarstadin kirkko Svarstad kirke |
| --- | --- |

Sijainti:  Larvik, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1657
Materiaali:  puu
Istumapaikkoja:  220
Lisää rakennusartikkeleitaArkkitehtuurin teemasivulla
Svarstadin  kirkko (norj. Svarstad kirke) on Larvikin kunnassa Norjassa sijaitseva puinen pitkäkirkko vuodelta 1657.
Aiheesta muualla

Kuvia tai muita tiedostoja aiheesta Svarstadin kirkko Wikimedia Commonsissa
Rembów

Rembów voi tarkoittaa ainakin seuraavia paikkoja:
Rembów, Puolan kylä Łódźin voivodikunnassa
Rembów, Puolan kylä Łódźin voivodikunnassa
Rembów, Puolan kylä Świętokrzyskien voivodikunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rembów”, voi hakea sivunnimihaulla, laajalla sivunnimihaulla tai tekstihaulla.
Bordeaux’ndoggi

| Bordeaux’ndoggi |
| --- | --- |

Avaintiedot
Alkuperämaa:   Ranska
Määrä:  Suomessa rekisteröity 711 Suomessa rekisteröity n. 500 kpl (2011)
Alkuperäinen käyttö:  taistelukoira, metsästys­koira, vahti- ja paimen­koira
Nykyinen käyttö:  seura- ja vahtikoira
Muita nimityksiä:  borkku, dogue de Bordeaux, French Mastiff, Bordeauxdogge, dogo de Burdeos, bordoo dogi, ranskan­mastiffi
FCI-luokitus:  ryhmä 2 Pinserin ja snautserin tyyppiset, molossikoirat ja sveitsinpaimenkoirat alaryhmä 2.1 Mastiffityyppiset molossikoirat #116
Ulkonäkö
Paino:  uros 50 kg narttu 45 kg
Säkäkorkeus:  uros 60–68 cm narttu 58–66 cm
Väritys:  mahonginruskea tai erisävyinen kellertävä
Bordeaux’ndoggi (ransk. dogue de Bordeaux) on Ranskasta kotoisin oleva arvostettu vahti- ja seurakoira. Rodulla on pitkä historia. Aikoinaan se oli taistelukoirarotu, josta sittemmin kehittyi vahtikoira. Sitä on käytetty myös karhunmetsästyksessä. Nykyään koiraa käytetään pääasiassa seurakoirana. Vuonna 2018 se oli Ranskassa 5. suosituin paikallinen rotu - listauksessa se on 6. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi. Keski-Euroopan ulkopuolella se on kuitenkin melko harvinainen.
Ulkonäkö

Bordeaux’ndoggi on hyvin voimakasrakenteinen, tasapainoinen, melko matalaraajainen ja lihaksikas koira. Pää on hyvin suuri verrattuna muuhun ruumiiseen. Väriltään rotu on kokonaan mahonginruskea tai kellertävä. Pienet valkoiset merkit rinnassa ja käpälissä sallitaan. Maski on musta tai kastanjanruskea. Huulet ovat paksut ja roikkuvat. Urosten säkäkorkeus on 60–68 cm ja narttujen 58–66 cm. Uros painaa vähintään 50 kg ja narttu 45 kg. Karvapeite on lyhyttä, hienolaatuista ja pehmeän tuntuista. Kaulassa nahka roikkuu.
Luonne ja käyttäytyminen

Luonteeltaan bordeaux’ndoggi on vahtivainen, valpas ja erittäin rohkea. Aggressiivisuutta ei kuitenkaan esiinny, vaan rotu on hyvin ystävällinen, isäntäänsä kiintyvä ja lapsirakas. Koirat ovat rauhallisia ja tasapainoisia, ja niillä on korkea ärsytyskynnys, mutta rodun alkuperäinen käyttö taistelukoirana on silti otettava huomioon. Liiaksi ärsytettäessä koirasta voi paljastua piileviä taisteluviettejä, joten on varottava, ettei se koe joutuvansa hyökkäyksen kohteeksi. Bordeaux’ndoggi tarvitsee määrätietoisen ja kärsivällisen kasvattajan.
Rotu haluaa olla mukana siellä, missä ihmisetkin, joten se ei sovellu tarhakoiraksi. Se osoittaa kiintymystään ihmiseen monin tavoin. Se osaa olla myös hyvin persoonallinen. Bordeaux’ndoggi ei tuhlaa aikaansa haukkumiseen ja turhaan pyörimiseen vaan on pikemminkin hiljainen sivustakatsoja. Rotua ei voi pakottaa tottelemaan, koska se on hyvin itsevarma ja vahvaluonteinen. Se oppii kuitenkin mielellään asioita, jos se palkitaan siitä.
Alkuperä

Bordeaux’ndoggin kotimaana pidetään Lounais-Ranskaa, vaikka sen alkuperästä ei olekaan varmaa tietoa. Sen historiasta löytyy vahvoja koirarotuja, kuten bulldoggia ja bullmastiffia. Bordeaux’ndoggia on käytetty taistelijana, vahtina ja suurriistan, kuten villisian, metsästyksessä. Myös karjan paimennus ja isäntäväen omaisuuden suojeleminen ovat kuuluneet rodun tehtäviin. Se on ollut mukana myös ensimmäisessä maailmansodassa, jossa sen tehtävänä oli vetää haavoittuneita turvaan. Maailmansotien jälkeen koirakannat romahtivat, ja bordeaux’ndoggeja jäi henkiin vain puolisen sataa. Näistä koirista nykyinen kanta muodostuu.
Terveystilanne

Koska bordeaux’ndoggi on vanha taistelukoira, sille on jalostettu pienet silmät syvälle ryppyjen suojaan, minkä vuoksi sillä voi esiintyä luomen asentovirheitä. Rotu kuuluu suuriin, massiivisiin ja nopeasti kasvaviin rotuihin, joilla on taipumus sairastua kasvukautena erilaisiin luuston kasvuhäiriöihin ja lonkkaniveldysplasiaan. Tämän vuoksi on erittäin tärkeää paneutua koiran ruokintaan ja liikuntaan sen kasvukautena. Rodulla voi myös esiintyä iho-ongelmia kesäaikaan.
Aiheesta muualla

Suomen Kennelliitto: Bordeauxindoggi
Bordeauxindoggin rotujärjestö
Néa Kallíndoia

| Néa Kallíndoia Νέα Καλλίνδοια |
| --- | --- |
 Néa Kallíndoia
 Koordinaatit: 40°33′24″N, 23°22′30″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Lagkadás
Hallinto:  
 – Asutustyyppi:  kyläyhdyskunta
 – Kallikrates-koodi:  07090403
Korkeus:  220 m
Väkiluku (2021):  449
Aikavyöhyke:  UTC+2
 – Kesäaika:  UTC+3
Postinumero:  570 12
Néa Kallíndoia (kreik. Νέα Καλλίνδοια) on Kreikan kyläyhdyskunta (virallisesti Δημοτική Κοινότητα Νέων Καλινδοίων, Dimotikí Koinótita Néon Kalindoíon), joka kuuluu hallinnollisesti Lagkadásin kuntaan, Thessalonikin alueyksikköön ja Keski-Makedonian alueeseen. Kyläyhdyskunnan väkiluku on 449 (2021).
Néa Kallíndoian kyläyhdyskunnan, suomeksi ”Uusi Kal(l)indoia”, kylät sijaitsevat Chalkidikín niemimaan pohjoisissa sisäosissa noin 49 kilometriä itäkaakkoon Thessalonikista. Kyläyhdyskuntaaan kuuluvat kylät Kalamotó ja Mesókomo. Kyläyhdyskunnan nimi viittaa siihen, että antiikin ajan Kalindoian kaupunki sijaitsi nykyisen Kalamotón tienoilla.
Néa Sílata

| Néa Sílata Νέα Σίλατα |
| --- | --- |
 Néa Sílata
 Koordinaatit: 40°19′42″N, 23°8′9″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Néa Propontída
Hallinto:  
 – Asutustyyppi:  kylä
 – Kallikrates-koodi:  1304020501
Korkeus:  50 m
Väkiluku (2021):  793
Aikavyöhyke:  UTC+2
 – Kesäaika:  UTC+3
Néa Sílata (kreik. Νέα Σίλατα) on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 793 (2021).
Néa Sílatan kylä sijaitsee Chalkidikín niemimaan läntisissä sisäosissa noin 43 kilometriä länsilounaaseen Polýgyroksesta, noin 44 kilometriä eteläkaakkoon Thessalonikista ja noin 4,5 kilometriä sisämaahan niemimaan länsirannikosta eli Thermaïkóslahden rannasta. Se on rakennettu noin 50 metrin korkeuteen merenpinnasta laskettuna. Antiikin aikana nykyisen kylän lähellä sijaitsi Spartoloksen kaupunki.
Néa Sílata muodostaa myös laajemman kyläyhdyskunnan (Δημοτική Κοινότητα Νέων Σιλάτων, Dimotikí Koinótita Néon Siláton), johon kuuluvat varsinaisen Néa Sílatan kylän lisäksi kylät Rodókipos ja Sozópoli. Koko yhdyskunnan väkiluku on 1 282 (2021).
Frantz Jehin-Prume

Frantz Jehin-Prume
François-Henri “Frantz” Jehin-Prume (18. huhtikuuta 1839 Spa, Belgia – 29. toukokuuta 1899 Montreal, Kanada) oli belgialaissyntyinen viulisti ja säveltäjä.
Jehin-Prume opiskeli enonsa François Prumen johdolla Liègen konservatoriossa. Sitten hän opiskeli Brysselin kuninkaallisessa konservatoriossa Hubert Léonardin luokalla. Hän sai harmonian opetusta François-Joseph Fétisiltä. Jehin-Prume sai Brysselin kuninkaallisen konservatorion ensipalkinnon vuonna 1852. Hän aloitti uransa solistina Brysselissä, Liègessä ja Spassa vuosina 1852–1854. Ensimmäisellä Euroopan-kiertueellaan (1855–1857) Jehin-Prume esiintyi Saksassa, Puolassa, Itävallassa ja Venäjällä. Hän jatkoi kansainvälistä uraa ja konsertoi myös Alankomaissa, Ranskassa sekä Skandinaviassa. Vuonna 1862 Jehin-Prume sai nimityksen konserttimestariksi Liègen kuninkaalliseen teatteriin, jossa hän kuitenkin työskenteli vain joidenkin kuukausien ajan.
Vuonna 1863 Leopold I nimitti Jehin-Prumen Charles de Bériot’n seuraajaksi kuninkaallisena viulistina. Vuonna 1864 hänet kutsuttiin Meksikoon. Esiinnyttyään siellä kuukausien ajan hän vietti jonkin aikaa Brasiliassa ja Kuubassa ennen saapumistaan New Yorkiin toukokuussa 1865. Jules Hone kutsui Jehin-Prumen pian kalastus- ja metsästysmatkalle Kanadaan, jossa hän aloitti sitten esiintymisen yhteistyössä Montrealin muusikoiden kanssa. Heinäkuussa 1866 Jehin-Prume meni naimisiin laulaja Rosita del Vecchion kanssa. Pariskunnalle syntyi poika Jules vuonna 1870. Jehin-Prume jatkoi aktiivista uraansa Kanadassa ja Yhdysvalloissa. Hän teki esiintymisiä myös yhteistyössä vaimonsa kanssa. Pariskunta vieraili lisäksi Kuubassa ja Belgiassa. Jehin-Prumella ja hänen vaimollaan oli merkittävä asema Montrealin musiikkielämän kehittäjinä. Jehin-Prume asettui pysyvästi Montrealiin ja sai Kanadan kansalaisuuden.
Jehin-Prumen vaimo kuoli 11. helmikuuta 1881 päiviä synnytyksen jälkeen. Lapsi ei selviytynyt elossa. Jehin-Prume solmi maaliskuussa 1882 uuden avioliiton laulaja Hortense Leduc’n kanssa. Vuonna 1882 hän lähti uuden vaimonsa kanssa viimeiselle kiertueelleen Belgiaan ja Ranskaan. Pariskunnalle syntyi poika Gaston talvella 1883–1884. Vuodesta 1885 Jehin-Prume asui jälleen Montrealissa, jossa hän muun muassa perusti vuonna 1892 kamarimusiikkiseura Association artistique de Montréalin. Hän omistautui enimmäkseen opetustyölle. Hän piti viimeisen julkisen konserttinsa 16. toukokuuta 1896 Victoria Cartierin kanssa. Jehin-Prumen sävellystuotantoon kuuluu muun muassa kaksi konserttoa (op. 14, op. 31).
Jonslund

| Jonslund |
| --- | --- |
 Jonslund
 Koordinaatit: 58°09′19″N, 12°49′40″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Essunga
Väkiluku (2021):  309
Jonslund on taajama Essungan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 309 asukasta vuonna 2021.
Aiheesta muualla

Kuvia tai muita tiedostoja aiheesta Jonslund Wikimedia Commonsissa
Pągowiec (Świętokrzyskien voivodikunta)

| Pągowiec |
| --- | --- |
 Metsää Pągowiecissa
 Pągowiec
 Koordinaatit: 50°40′19″N, 21°2′16″E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Raków
Väkiluku (2011):  90
SIMC:  0265773
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Pągowiec on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 90 asukasta vuoden 2011 väestönlaskennassa. Asukkaista 48,9 prosenttia oli naispuolisia ja 51,1 prosenttia miespuolisia. Alle 18-vuotiaat muodostivat 20 prosenttia kylän väestöstä, työikäiset 66,7 prosenttia ja eläkeläiset 13,3 prosenttia. Rakówin kunnan asukkaista 1,5 prosenttia asuu Pągowiecissa.